Държавен вестник, бр. 98, 2005 г., стр. 50

С Т Р .  50
Д Ъ Р Ж А В Е Н   В Е С Т Н И К
Б Р О Й  98
Член 18
Влизане в сила
1. Протоколът влиза в сила на деветдесетия
ден след датата на депозиране при Генералния
секретар на Организацията на обединените
нации на четиридесетия инструмент за ратифи-
кация, приемане, одобряване или присъединя-
ване. Този протокол не може да влезе в сила
преди влизане в сила на Конвенцията. За цели-
те на тази алинея инструмент, депозиран от
регионалните организации за икономическа
интеграция, няма да се добавя към броя на ин-
струментите, депозирани от техните членове.
2. За всяка държава и регионална организа-
ция за икономическа интеграция, която рати-
фицира, одобрява, приема или се присъединява
към протокола след депозирането на четириде-
сетия инструмент за тези актове, протоколът
влиза в сила на тридесетия ден от по-късния от
моментите на депозиране на съответния инст-
румент от тази държава или организация или
влизането на протокола в сила в съответствие
с алинея 1 от този член.
Член 19
Изменение
1. След изтичане на пет години от влизане в
сила на този протокол всяка държава—страна по
него, може да предложи изменение и да го пре-
достави на Генералния секретар на Организаци-
ята на обединените нации. Генералният секретар
изпраща предложението за изменение на държа-
вите—страни по този протокол, и на Конферен-
цията на страните по конвенцията за обсъждане
и взимане на решение. На Конференцията на
държавите—страни по конвенцията, държавите—
страни по този протокол, полагат всички усилия
за постигане на консенсус по всяко едно измене-
ние. Когато усилията за консенсус са изчерпани,
без да се постигне съгласие, в краен случай пред-
ложението може да бъде прието с мнозинство от
две трети от гласовете на държавите—страни по
протокола, които присъстват на Конференцията
на страните по конвенцията.
2. Организациите за регионална икономи-
ческа интеграция в рамките на своята компе-
тентност упражняват правото си на глас по този
член чрез брой гласове, равен на броя на члену-
ващите в тях държави, които са страни по този
протокол. Организациите нямат право на глас,
когато държавите—техни членове, упражняват
своето право, и обратно.
3. Изменение, прието в съответствие с али-
нея 1 от този член, подлежи на ратификация,
приемане или одобряване от държавите—стра-
ни по протокола.
4. Изменение, прието в съответствие с ал. 1
от този член, влиза в сила по отношение на дър-
жава—страна по този протокол, деветдесет дни
след датата на депозиране при Генералния сек-
ретар на Организацията на обединените нации
на инструмента за ратификация, приемане или
одобряване на изменението.
5. Влезлите в сила изменения са обвързващи
за тези страни, които са изразили съгласие за
обвързване. Другите страни остават обвързани
от разпоредбите на този протокол и всички по-
ранни изменения, които те са ратифицирали,
приели или одобрили.
Член 20
Денонсиране
1. Всяка държава—страна по този протокол,
може да го денонсира чрез писмено уведомле-
ние до Генералния секретар на Организацията
на обединените нации. Денонсирането влиза в
сила една година след датата на получаването
на уведомлението от Генералния секретар.
2. Организациите за регионална икономи-
ческа интеграция престават да бъдат страни по
протокола едва след като всички членуващи в
тях държави са го денонсирали.
Член 21
Депозитар и езици
1. Генералният секретар на Организацията
на обединените нации е определен за депозитар
на протокола.
2. Оригиналът на този протокол, чиито тек-
стове на арабски, китайски, английски, френс-
ки, руски и испански език са еднакво автентич-
ни, ще бъде депозиран при Генералния секре-
тар на Организацията на обединените нации.
В потвърждение на горното долуподписани-
те представители, надлежно упълномощени от
своите правителства, подписаха този протокол.
118852
МИНИСТЕРСТВО
НА ИКОНОМИКАТА
И ЕНЕРГЕТИКАТА
МЕМОРАНДУМ ЗА
РАЗБИРАТЕЛСТВО
във връзка с предприсъединителните програ-
ми на Кралство Нидерландия PPA и MATRA
for European Cooperation между Министерст-
вото на икономиката и енергетиката на Ре-
публика България и Министерството на ико-
номиката и Министерството на външните ра-
боти на Кралство Нидерландия
(Одобрен с Решение № 822 от 21октомври 2005 г.
на Министерския съвет. В сила за Република
България от 15 ноември 2005 г.)
На 24 октомври 2005 г. в София бе проведе-
на среща между представители на Министер-
ство на икономиката и енергетиката на Ре-
публика България и Посолството на Кралст-
во Нидерландия в София. Целта на срещата
беше да се обсъди участието на Република
България в предприсъединителните програ-
ми MATRA for European Cooperation и PSO Pre-
accession (PPA).